text: Omstridt forstander får nyt job
  09 april 2015 kl. 06.27
  Rene Jacobsen skal være ny leder for Sprogcentret i Haderslev.
  Den tidligere forstander for Sportsefterskolen Sine tiltræder 1. maj som ny leder af Sprogcentret Haderslev. Det skriver Haderslev Kommune i en pressemeddelelse.
  Kommunen skriver, at en af Rene Jacobsens opgaver bliver at forsætte og udvikle samarbejdet mellem både Sprogcentret, Jobcenteret og de mange andre samarbejdspartnere på området.
  Med fokus på samarbejde vil Rene Jacobsen fremadrettet være med til sikre Sprogcentrets konstruktive rolle i den tværgående integrationsproces, hvor samspillet mellem danskundervisningen og virksomhedsrettede aktiviteter går hånd i hånd.
  Sportsefterskolen Sine stoppede i januar 2015 samarbejdet med Rene Jacobsen efter en periode med ballade på skolen. Det resulterede i, at bestyrelsen for skolen gav udtryk for, at de ikke længere havde tillid til Rene Jacobsen.
  